דמיאן רייס

דמיאן רייס (באנגלית: Damien Rice; נולד ב-7 בדצמבר 1973) הוא זמר פולק אירי, שהתפרסם בעקבות אלבומיו O ו-9. רייס נולד בעיר דבלין, אירלנד, לג'ורג' ומורין רייס. במקור היה רייס חלק מלהקת הרוק ג'וניפר (Juniper), אשר הוציאה את הסינגלים "The World Is Dead" ו-"Weatherman". בשנת 1999, ערב הקלטת אלבומם המלא הראשון בחברת ההקלטות פוליגראם (Polygram), התפכח רייס מאשליית החברה הממוסחרת, ועזב את הלהקה. לאחר עזיבתו של רייס, שינו חברי הלהקה את שמה ל-Bell X1. רייס עבר להתגורר באיטליה הכפרית, שם ניגן בגיטרה אקוסטית, כתב שירים והופיע בהופעות רחוב ברחבי אירופה, עד שהקים להקה והצליח להשיג הופעות בבתי קפה באזור דבלין. בעזרת בן דודו, דייוויד ארנולד, הקליט רייס את אלבומו הראשון, O, אשר זכה בפרס ה-Shortlist בשנת 2003. חברי להקתו של רייס הם הצ'לנית ויוויאן לונג, המתופף טום אוסנדר והבסיסט שיין פיצסימונס. רייס החליט לאחרונה שמערכת היחסים המקצועית שלו עם ליסה האניגן, אשר מופיעה בקולות רקע לשיריו ולעיתים בגיטרה וגיטרה בס הגיעה לסופה. כתוצאה מכך, האנינגן לא מופיעה בהופעותיו האחרונות והעתידות לבוא של רייס. האניגן עובדת כיום על מוזיקה משלה, ואין לה ולרייס תוכניות לשיתוף פעולה בעתיד הקרוב. רייס הקליט מחדש את השיר "Crosseyed Bear" של להקתו הקודמת, ג'וניפר, לאלבום הצדקה War Child. במהלך השנים 2004 ו-2005, הקליט רייס את אלבומו השני, 9, אשר יצא לאור באירלנד ב-3 בנובמבר 2006, ובאירופה ושאר העולם ב-6 בנובמבר 2006. בעקבות התפתחותן של מצלמות דיגיטליות ומצלמות בטלפונים הסלולריים בשנים האחרונות, עצר רייס באמצע אחד משיריו בזמן הופעה, וביקש מן הקהל פשוט לצפות בהופעה, במקום להיות עסוקים בלהקליט אותה. בהופעה בטורונטו בשנת 2006, שינה רייס את המילים של שירו "I Remember" מ-"I remember it well, taxied out of a storm, to watch you perform, and my ships were sailing" ל-"I remember it well, when we used to watch concerts, not through a camera, please turn, them off please" ("אני זוכר את זה טוב, כשהיינו נוהגים לצפות בהופעות, לא דרך מצלמות דיגיטליות, בבקשה תכבו, אותם בבקשה") בשנת 2007, רייס הופיע בפסטיבל גלסטונברי עם הרכב אקוסטי. ב-7 ביולי 2007, הופיע רייס יחד עם דייוויד גריי בשלוחה הבריטית של פסטיבל לייב ארת' העולמי, באצטדיון ומבלי בלונדון. רייס ליווה את גריי בשירו "Babylon", לאחר מכן שר את שירו "The Blower's Daughter" בליווי גריי, ולבסוף שניהם סיימו את הופעתם יחדיו בביצוע גרסת כיסוי לשיר "Que Sera, Sera (Whatever Will Be, Will Be)". רייס גם הופיע בפסטיבל המוזיקה של אוסטין באוסטין, טקסס ב-15 בספטמבר 2007. רייס עזר בקמפיין החופש ובקמפיין האמריקאי למען בורמה למען שחרור מנהיגת התנועה הדמוקרטית הבורמזית אונג סן סו צ'י. רייס וליסה האניגן הקליטו שיר למען הקמפיין בשם "Unplayed Piano". O בשנת 2002 9 בשנת 2006 Live From The Union Chapel בשנת 2003 B-Sides בשנת 2004 My favourite faded fantasy בשנת 2014 מדיה וקבצים בנושא דמיאן רייס בוויקישיתוף אתר האינטרנט הרשמי של דמיאן רייס דמיאן רייס, ברשת החברתית פייסבוק דמיאן רייס, ברשת החברתית אקס (טוויטר) דמיאן רייס, ברשת החברתית אינסטגרם דמיאן רייס, סרטונים בערוץ היוטיוב דמיאן רייס, במסד הנתונים הקולנועיים IMDb (באנגלית) דמיאן רייס, באתר אפל מיוזיק (באנגלית) דמיאן רייס, באתר ספוטיפיי דמיאן רייס, באתר סאונדקלאוד (באנגלית) דמיאן רייס, באתר Last.fm (באנגלית) דמיאן רייס, באתר AllMusic (באנגלית) דמיאן רייס, באתר MusicBrainz (באנגלית) דמיאן רייס, באתר דיזר דמיאן רייס, באתר Discogs (באנגלית) דמיאן רייס, באתר Songkick (באנגלית) דמיאן רייס, באתר Genius דמיאן רייס, באתר SecondHandSongs דמיאן רייס, באתר בילבורד (באנגלית) דמיאן רייס, באתר טיידל (באנגלית) דמיאן רייס, האתר הרשמי